2. behandling af Budget 2016-19 
Sagsfremstilling 
144.                2. behandling af Budget 2016-19 - Åbent 
  
  
SAGENS INDHOLD 
Byrådet skal i denne sag godkende budgettet for 2016-19. 
  
Økonomiudvalget skal udarbejde et forslag til årsbudget med budgetoverslag for de følgende år. Budgettet skal 
vedtages endeligt inden 15. oktober 2015, og budgetforslaget skal behandles i Byrådet to gange med mindst tre 
ugers mellemrum. 
  
Budgetforslag 2016-19 blev 3. september 2015 sendt i høring blandt de høringsberettigede brugerbestyrelser, 
MED-udvalg mv. Byrådet 1. behandlede budgetforslaget 8. september 2015 og oversendte budgetforslaget til 2. 
behandling. 
  
Der er indkommet 84 høringssvar til budgetforslaget. Høringssvarene samt et kort resumé er fremsendt til Byrådets 
medlemmer. Høringssvarene er ligeledes offentliggjort på kommunens hjemmeside. 
  
21. og 22. september 2015 blev der afholdt politiske forhandlingsmøder, hvor bl.a. høringssvarene til budgettet blev 
gennemgået. På baggrund heraf er der indgået ’Aftale om budget 2016-19’ mellem Socialdemokraterne, Venstre, 
Dansk Folkeparti, Det Konservative Folkeparti, Socialistisk Folkeparti og Flemming Jakobsen (uden for partierne). 
Budgetaftalen indeholder en række ændringer i forhold til budgetforslag 2016-19. 
  
Enhedslisten har ligeledes fremsendt et ændringsforslag til budgetforslag 2016-19. 
  
Efter udarbejdelsen af Budgetforslag 2016-19 har Job og Økonomi udarbejdet forslag til en række tekniske 
ændringer af budgettet. Ændringerne er beskrevet i notatet ’Tekniske ændringer til budgetforslag 2016-19’ af 21. 
september 2015. Job og Økonomi har endvidere udarbejdet generelle bemærkninger til forudsætningerne for 
budgetlægningen. 
  
ØKONOMI 
Aftale om budget 2016-19 er baseret på følgende skatte- og afgiftssatser: 
· Beskatningsprocent, kommuneskat: 25,7 
 
Byråd 
6. oktober 2015 
Sagsnr. 710-2015-
763 
Dok.nr. 710-2015-
273181 
Sagsbehandler 
DPSVE 
  
Tidl. politisk behandling 
BY, 08.09.15, pkt. 122 
Forventet sagsgang 
ØK, BY 
Lovgrundlag 
Lov om kommunernes styrelse 
· Beskatningsprocent, kirkeskat: 1,02 
· Grundskyldspromille: 23,32 
· Kommunal grundskyldspromille af landbrugsejendomme og lign.: 7,2 
· Dækningsafgift offentlige ejendomme 
- 12,16 promille af grundværdierne 
- 8,75 promille af forskelsværdierne (bygningernes værdi) 
  
Budgetaftalen bygger på, at Favrskov Kommune anvender statsgarantien for udskrivningsgrundlaget for skatterne 
samt udligning og statstilskud. Af notatet ’Tekniske ændringer til budgetforslag 2016-19’ af 21. september 2015 
fremgår overvejelser om valg mellem det statsgaranterede udskrivningsgrundlag og selvbudgettering af skatter samt 
udligning og statstilskud. 
  
Budgetaftalen indebærer et overskud på den ordinære drift på 69,9 mio. kr. i 2016, mens overskuddet i 
budgetoverslagsårene udgør 80,2 mio. kr. i 2017 faldende til 53,0 mio. kr. i 2019. 
  
Anlægsbudgettet på det skattefinansierede område udgør i alt 116,1 mio. kr. i 2016. Hertil kommer bl.a. udgifter til 
grundkapitalindskud svarende til 16,2 mio. kr., således at den samlede anlægsramme udgør 132,3 mio. kr. i 2016. 
  
I budgetaftalen er der indarbejdet en lånoptagelse på 44,4 mio. kr. i 2016. Lånoptagelsen vedrører primært 
energibesparende foranstaltninger i form af ESCO-projekter samt energibanken. I 2016 er der budgetteret med 
afdrag på lån på 21,9 mio. kr. 
  
På jordforsyningsområdet er der i budgetperioden indarbejdet en nettoudgift på ca. 85 mio. kr. Budgettet tager 
udgangspunkt i en række konkrete arealerhvervelser og planlagte byggemodninger, der kan relateres til lokalplaner, 
som er vedtaget indenfor de seneste par år. 
  
Budgetaftalen medfører et forbrug af kassebeholdningen på 42,1 mio. kr. i 2016 og et samlet kasseforbrug på 157,5 
mio. kr. i de fire budgetår. 
  
Budgettet er baseret på indtægter fra opkrævning af takster på række områder. Taksterne fastsættes enten af 
Byrådet eller ved lov. Oversigten over takster i 2016 er vedlagt som bilag. 
  
INDDRAGELSE 
Budgetforslaget 2016-19 har været sendt i høring hos brugerbestyrelser, MED-udvalg mv. Som led i høringsfasen er 
der i uge 37 afholdt borgermøde om budgettet. 
  
I løbet af budgetprocessen er der blevet lagt relevant materiale på kommunens hjemmeside. 
  
INDSTILLING 
Borgmesteren indstiller til Byrådet: 
  
1. At ’Aftale om budget 2016-19’ herunder tekniske ændringer, det statsgaranterede udskrivningsgrundlag samt 
takstoversigt 2016 godkendes. 
  
BESLUTNING 
  
Økonomiudvalget, 29. september 2015: 
Fraværende: Ingen 
  
Indstilles godkendt med den ændring at anlægsbudgettet til jordforsyningen reduceres med 5 mio. kr. i 2016, og at 
der udskydes byggemodningsudgifter på 3 mio. kr. fra 2016 til 2017. 
  
Bilag 
  
  
  
  
Byråd, 6. oktober 2015: 
Fraværende: Ingen 
  
Afstemning om Enhedslistens ændringsforslag. For forslaget stemte 1, mens 24 stemte imod. Ingen undlod at 
stemme. Dermed er forslaget faldet. 
  
For stemte Frede Hermansen. 
  
Imod stemte Kim Thorsen, Steven Nørgaard, Silje Olesen, Ove Madsen, Zahra Koch, Rosa Olesen 
Ester Eriksen, Patrick Nielsen, Regitze Nilsson, Emil Frandsen, Finn Gregersen, Jesper Jørgensen 
Johan Hansen, Vagn Østergaard, Joan Christoffersen, Peter Olesen, Flemming Jakobsen, Richardt Laursen, Tobias Sørensen 
René Koch, Jonas Laursen, Benthe Jensen, Alex Clausen, Nicolai Lassen, Paulina Eriksen 
Hans Steffensen, Poul Toft og Ron Holm. 
  
Afstemning om Økonomiudvalgets indstilling og samlede ændringsforslag. Forslaget blev godkendt med 24 
stemmer for og 1 imod. Ingen undlod at stemme. 
  
For stemte Kim Thorsen, Steven Nørgaard, Silje Olesen, Ove Madsen, Zahra Koch, Rosa Olesen 
Ester Eriksen, Patrick Nielsen, Regitze Nilsson, Emil Frandsen, Finn Gregersen, Jesper Jørgensen 
Johan Hansen, Vagn Østergaard, Joan Christoffersen, Peter Olesen, Flemming Jakobsen, Richardt Laursen, Tobias Sørensen 
René Koch, Jonas Laursen, Benthe Jensen, Alex Clausen, Nicolai Lassen, Paulina Eriksen 
Hans Steffensen, Poul Toft og Ron Holm. 
  
Imod stemte Frede Hermansen. 
Budgetaftale 2016-19, underskrevet 
710-2015-273610 
Enhedslistens ændringsforslag til Budget 2016-
19 
710-2015-267810 
Tekniske ændringer til Budgetforslag 2016-19 
710-2015-257266 
Budgetforslag B2016-19 
710-2015-239927 
Takstoversigt 2016 - Byrådets 2. behandling 
710-2015-266232 
Generelle bemærkninger Budgetforslag 2016-19 
- Byrådets 2. behandling 
710-2015-263222 
